Document ID: 32004D0596

KOMMISSIONENS BESLUTNING
af 21. juni 2004
om opstilling af listen over de områder i Den Slovakiske Republik, der er støtteberettigede under strukturfondsmål 2 i perioden 2004 til 2006
(meddelt under nummer K(2004) 2137)
(Kun den slovakiske udgave er autentisk)
(2004/596/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (1), særlig artikel 4, stk. 4,
efter høring af Komitéen for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Komitéen for Fiskeri og Akvakultur, og
ud fra følgende betragtninger:
(1)
Strukturfondsmål 2 tager sigte på at yde støtte til økonomisk og social omstilling i områder med strukturproblemer.
(2)
Kommissionen og medlemsstaterne sørger for, at interventionen reelt koncentreres om de områder, der er hårdest ramt, og på det mest hensigtsmæssige geografiske niveau.
(3)
Befolkningsloftet for støtteberettigelse er 192 000 indbyggere i overensstemmelse med artikel 4, stk. 2, i forordning (EF) nr. 1260/1999, hvori loftet for Den Slovakiske Republik er fastsat til 31 % af befolkningen i de NUTS II-regioner, som ikke er omfattet af mål 1.
(4)
Kommissionen opstiller efter forslag fra medlemsstaterne, i snævert samråd med den berørte medlemsstat og under hensyntagen til de nationale prioriteringer, listen over de områder, der er støtteberettigede under mål 2 -
VEDTAGET FØLGENDE BESLUTNING:
Artikel 1
De områder i Den Slovakiske Republik, der er støtteberettigede under strukturfondsmål 2 fra 1. maj 2004 til 31. december 2006, er anført i bilaget.
Artikel 2
Denne beslutning er rettet til Den Slovakiske Republik.
Udfærdiget i Bruxelles, den 21. juni 2004.

Labels: 18
15
19